Homo erectus - Wikipedia

# Homo erectus

### Na Galipedia, a wikipedia en galego.

Homo erectus
Clasificación Científica

Reino: | Animalia
Filo: | Chordata
Clase: | Mammalia
Orde: | Primates
Familia: | Homínidos
Xénero: | Homo

Nome científico
Homo erectus
Coñeza toda a Bioloxía no directorio Wikispecies dos seres vivos

O Homo erectus é unha especie homínida, probablemente antecesor dos modernos humano, que se atopa desde o Pleistoceno en diante.

Descubriuna Eugène Dubois en 1891 en Xava. O primeiro en propoñer o nome foi Ernst Mayr para unificar a clasificación dos fósiles asiáticos. Tiña feituras dun humano moderno, cunha capacidade cranial maior ca do Homo habilis. A fronte era menos prominente e presentaba protuberancias óseas enriba das órbitas dos ollos, coñecidos como arcos superciliares, e os dentes máis pequenos, deseñados para mastigar materiais vexetais duros e carne. O cerebro era o 74% do dos humanos modernos, e de altura alta (1'79 m de media).

O Homo erectus tamén empregou utensilios máis diversos e sofisticados que os seus predecesores. Unha teoría é que o Homo erectus primeiro usou útiles do estilo da cultura de Olduvai e posteriormente usounas da cultura achelense. Os útiles que conservamos de ambos os dous periodos son de pedra. Os útiles de Olduvai son os útiles coñecidos máis antigos e teñen unha antigüídade de 2'4 millóns de anos. A cultura achelense comeza hai 1'2 millóns de anos e finalizou hai 500.000 anos. A innovación máis importante está asociada cos machados achelenses, nos que se traballaba a pedra nos dous lados para poder cortar obxectos.

O Homo erectus foi, xunto o Homo ergaster, o primeiro homínido que tivo como actividade principal a caza, permanecendo a busca de presa como activade secundaria. Foi a primeira especie humana en saír de África: dende o Gran Val do Rift migraou ata o Mar Vermello e Asia e Europa, aprendendo a dominar o seu contorno pola primeira vez, creando posibelmente os rudimentos da linguaxe.

Hai dúbidas sobre se foi capaz de controlar o lume. A evidencia máis antiga de control do lume data de hai 300.000 anos no xacemento de Terra Amata (na costa mediterránea francesa) e o sitio semella estar ocupado por Homo erectus. Semella que houbo outros lugares onde tamén houbo control do lume, datados entre 500.000 e 1.5000.000 en Francia, China e outras áreas, pero dubídase da súa veracidade.

Franz Weidenreich descubriu o xacemento máis importante de Homo erectus en Zhoukoudian, preto de Beijing, que recibiu primeiro o nome de Sinanthropus pekinensis ou Home de Pekín, aínda que máis tarde clasificáronse como H. erectus. O cráneo da táboa taxonómica procede do xacemento de Tautavel, no sul de Francia, excavado por Henry de Lumley.

Traído desde "http://gl.wikipedia.org../../../h/o/m/Homo_erectus.html"

Categorías: Antropoloxía | Homínidos

##### Views

- Artigo
- Discusión
- Revisión actual

##### Procura

##### Outras linguas

- Aragonés
- Asturianu
- Català
- Česky
- Deutsch
- English
- Esperanto
- Español
- Suomi
- Français
- עברית
- Magyar
- Italiano
- 日本語
- Latina
- Lëtzebuergesch
- Nederlands
- Polski
- Português
- Română
- Русский
- Slovenščina
- Svenska
- 中文